Lagenda Budak Setan

Lagenda Budak Setan ialah sebuah novel nukilan penulis novel terkenal Malaysia, Ahadiat Akashah. Novel ini diterbitkan pada tahun 1985 oleh Roket Kertas dan diulang cetak sebanyak dua kali, iaitu pada 1997 dan 2005. Ia melahirkan tiga siri filem dan sebuah drama bersiri dengan tajuk yang sama.

Novel ini dipilih menjadi teks Komsas iaitu Komponen Sastera Dalam Pengajaran Bahasa Melayu (Komsas) pada 2007.

Sinopsis
Lebih satu dekad Kasyah mencipta cinta. Dari manusia yang tak kenal serti kasih sayang...dia menjadi pencinta agung. Dia tabah mengharungi apa saja. Demi sumpahnya mencintai Ayu sehingga ke ahir hayat. Tetapi, berjayakah dia menyunting Ayu menjadi permaisurinya? Bahagiakah dia? Mampukah dibuktikan pada dunia cinta adalah segala-galanya! Cuma Ayu yang punyai jawapan itu. Dan Allah sebagai penentu. Dan, siapakah Katerina?

Keluaran dan sambutan
Lagenda Budak Setan diterbitkan pada 1985 oleh Roket Kertas. Ia telah dicetak semula beberapa kali sejak tahun 1980-an kerana permintaan tinggi daripada pembaca dan menjadikannya jualan paling laris sepanjang masa. Novel pertama dijual pada harga RM24.90, novel kedua pula berharga RM17.90 dan novel ketiga berharga RM23.90.

Legasi
Lagenda Budak Setan diadaptasikan ke filem dan siri televisyen pada 2010 oleh Astro Shaw, Nusantara Pictures dan Tarantella Pictures. Filem ini merupakan satu kejayaan komersial dan diiktiraf, menerima enam anugerah (empat pencalonan dan dua kemenangan) di Festival Filem Malaysia ke-23.

Rujukan

Pautan luar
 Lagenda Budak Setan di Goodreads.

Novel 1985
Novel Malaysia
Novel berbahasa Melayu
Novel Malaysia yang diadaptasi menjadi filem
Novel Malaysia yang diadaptasi menjadi rancangan televisyen